Էրիկ Ուիթնի

Էրիկ Ուիթնի (, առավել հայտնի ինչպես՝ Ghostemane կամ Eric Ghoste), ամերիկացի ռեփեր, երգիչ և երգահան։ Ghostemane մականվան ներքո թողարկել է ութ սոլո ալբոմ և երեք համատեղ ալբոմ, որոնք հիմնականում կրում էին մետալի, հիփ հոփի և ինդուստրիալ երաժշտության տարրեր։ Ուիթնին թողարկել է նաև մի շարք լրացուցիչ սոլո նախագծեր տարբեր ոճերում, այդ թվում ՝ սև մետալ՝ Baader-Meinhof, աղմուկային երաժշտություն՝ GASM և էլեկտրոնային երաժշտություն՝ Swearr։ Նա սկսել է իր կարիերան hardcore punk և doom metal խմբերում՝ Ֆլորիդայի շրջակայքում։ 2015 թվականին տեղափոխվել է Լոս Անջելես՝ Ill Bizz կեղծանվան ներքո սկսելու իր կարիերան որպես ռեփեր։ Նույն ժամանակահատվածում անդամակցել է Schemaposse հիփ հոփ խմբին։

Ghostemane-ին մեծ ժողովրդականություն է ունեցել SoundCloud-ում։ 2018 թվականին Ghostemane-ը թողարկել է իր N/O/I/S/E յոթերորդ ստուդիական ալբոմը, որը շատ սպասված էր անդերգրաունդային երաժշտական հարթակում։

Վաղ կյանք
Էրիկ Ուիթնին ծնվել է 1991 թվականի ապրիլի 15-ին Ֆլորիդայի Լեյք Ուորթ քաղաքում՝ Նյու Յորքից ծնողների ընտանիքում։ Մեծացել է Ֆլորիդա նահանգի Ուեսթ Փալմ Բիչ քաղաքում։ Դեռահասության տարիքում հիմնականում հետաքրքրվում էր Hardcore Punk երաժշտությամբ։ Նա սովորել է կիթառ նվագել և ելույթ է ունեցել մի քանի խմբում, այդ թվում՝ Nemesis և Seven Serpents։ Ավագ դպրոցում նա նաև ֆուտբոլ էր խաղում՝ ասելով, որ իրեն ստիպել էր հայրը, որը մահացել է, երբ Ուիթնին տասնյոթ տարեկան էր։

Ուիթնին ծանոթացել է ռեփ երաժշտությանը, երբ Nemesis խմբի կիթառահար էր։ Խմբի ընկերներից մեկը նրան ծանոթացրել է Մեմֆիս-ռեփ-ին։

Գործունեություն
Նախքան երաժշտական գործունեությունն սկսելը Ուիթնին աշխատել է B2B-ի վաճառքի ոլորտում՝ մի քանի պաշտոնում։ 2015 թվականին Ուիթնին տեղափոխվել է Լոս Անջելես, քանի որ երաժշտության ոլորտում հաջողության չէր հասել Հարավային Ֆլորիդայում: Նա նաև հրաժարվել է իր աշխատանքից։ Հանդիպելով JGRXXN-ին՝ Ուիթնին միացել է նրա Schemaposse խմբին, որի կազմում էին նաև Քրեյգ Քսենը և Լիլ Փիփը։

2016 թվականի ապրիլին՝ խմբում մեկ տարի աշխատելուց հետո, Ուիթնին լքեց է այն։ Հետագայում նա թողարկել է իր սեփական Blackmage ալբոմը և առաջին կինեմատոգրաֆիական երաժշտական տեսահոլովակը՝ John Dee սինգլի հիման վրա։ Ի վերջո, Ուիթնին սկսել է շփվել Ֆլորիդայի ռեփեր գործընկեր Պոույայի հետ։ 2017 թվականի ապրիլին Պոույան Ghostemane-ի հետ թողարկել է 1000 Rounds-ի տեսահոլովակը։ 2021 թվականի մայիսի դրությամբ այն հավաքել է ավելի քան 29 միլիոն դիտում։

2017 թվականի վերջին Ուիթնին մեծ հաջողություն է ունեցել, երբ TRASH GANG-ի արթ-խումբը ստեղծել և թողարկել է իր Mercury: Retrograde երգի համար երաժշտական տեսահոլովակ՝ 1930-ական թվականների մուլտֆիլմերի խմբագրմամբ։ Մուլտֆիլմը 1933 թվականին նկարահանված Բեթի Բուպի կարճամետրաժ «Սպիտակաձյունիկ» ֆիլմն էր։

2018 թվականի հոկտեմբերին նա միավորվել է Զուբինի հետ՝ Broken անվանումով երգը թողարկելու համար։ Նույն տարի նա թողարկել է նաև իր յոթերորդ՝ N/O/I/S/E ստուդիական ալբոմը։ 2020 թվականի մայիսին նա ներկայացրել է իր վերջին նախագիծը՝ lo-fi black metal ժանրի խումբը, որը կոչվում է Baader-Meinhof, որի սոլո անդամն ինքն է (հեղինակ՝ Eric Ghoste)։ Ghostemane-ը նաև իր նախկին հարսնացու Փոփիի A Very Poppy Christmas ալբոմի միակ պրոդյուսերն է։ Ալբոմը թողարկվել է 2020 թվականի դեկտեմբերին։

2021 թվականին Ghostemane-ի «AI» տեսահոլովակը, որի ռեժիսորը Նիկ Սինելին էր, առաջադրվել է Բեռլինի երաժշտական տեսահոլովակների մրցանակաբաշխության «Ամենատարօրինակ» անվանակարգում։

Ազդեցություն
Ghostemane-ի երգերը հիմնականում կենտրոնացած են օկուլտականության, դեպրեսիայի, նիհիլիզմի և մահվան շուրջ։ Որպես երգիչ նա իր կարիերան սկսել է hardcore punk խմբերում կիթառ նվագելով և doom metal խմբերում հարվածային գործիքներ նվագելով։ Նա հայտարարել է, որ իր վրա ամենամեծ ներգործությունն ունեցել է Bathory բլեք մետալ խումբը։ Դեռահասության տարիներին մեծ մասամբ լսել է extreme metal խմբերի, ինչպես՝ Deicide, Death, Carcass և Mayhem։ Ռեփ երաժշտության առումով նրա վրա ազդեցություն են գործել հարավային ռեփ խմբերը, այդ թվում՝ Outkast-ը և Three 6 Mafia-ն։ Նա նաև նշել է Midwes-ի Bone Thugs-N-Harmony ռեփ խմբի վաղ ազդեցության մասին։

Անձնական կյանք 
2019 թվականի հոկտեմբերին Ghostemane-ը սկսել է հանդիպել երաժիշտ և բլոգեր Փոփիի հետ։ 2020 թվականի հուլիսին աղջիկը սոցիալական ցանցերում հայտնել է, որ նշանվել են։ 2021 թվականի վերջին հայտարարվել է, որ զույգը բաժանվել է։

Սկավառակագրություն

Որպես Ghostemane

Ստուդիական ալբոմներ
Oogabooga (2015)
For the Aspiring Occultist (2015)
Rituals (2016)
Blackmage (2016)
Plagues (2016)
Hexada (2017)
N / O / I / S / E (2018)
ANTI-ICON (2020)

Համատեղ ալբոմներ
Pallbearers || Tales from the Grave (մասնակցությամբ DJ Killa C) (2015)
GRXXNGHOSTENAGROM (մասնակցությամբ JGRXXN x Nedarb Nagrom)  (2015)
Elemental (մասնակցությամբ Lil Peep x JGRXXN) (2016)

Հավաքածուներ 
Astral Kreepin (Resurrected Hitz) (2015)
Get To Know Us (մասնակցությամբ Lil Peep x JGRXXN) (2016)
Hiadica (2019)

Տարածված երգեր
Ghoste Tales (2015)
Dogma (2015)
Kreep [Klassics Out Tha Attic] (2015)
DÆMON (մասնակցությամբ Nedarb Nagrom) (2016)
DÆMON II (մասնակցությամբ Nedarb Nagrom) (2016)
DÆMON III (մասնակցությամբ Nedarb Nagrom) (2017)
Dahlia I (մասնակցությամբ Getter) (2018)
Fear Network (2019)
Opium (2019)
Human Err0r (մասնակցությամբ Parv0) (2019)
Digital Demons (մասնակցությամբ Nolife) (2019)
Lxrdmage (մասնակցությամբ Scarlxrd) (2021)
Fear Network II (2021)

Միքսեր 
Blunts n' Brass Monkey (2014) 
Taboo (2014)

Որպես Ill Biz

Միքսեր
Revival (մասնակցությամբ Shepherd) (2012)
versatyle (2013)               
[Soh] [fahy] mixtape (մասնակցությամբ Infinite SoFi) (2013)
ILL BiZ EP (մասնակցությամբ Infinite SoFi) (2013)
1991 (2014)

Որպես GASM

Ստուդիական ալբոմներ
Www (2018)

Որպես SWEARR

Տարածված երգեր 
Technomancer (2019)

Որպես Baader-Meinhof

Տարածված երգեր 
EP (2016)
Evil Beneath a Veil of Justice (2019)
Baader-Meinhof (2020)

Nemesis-ի հետ

Տարածված երգեր 
From the Neighborhood (2012)

Seven Serpents-ի հետ միասին

Տարածված երգեր 
Seven Serpents (2015)

Որպես Eric Ghoste
 Music from the Motion Picture (2021)

Ծանոթագրություններ